Den kommende transport- og energiminister var på studierejse til Taiwan, men nåede kun at være af sted halvanden dag, inden han blev kaldt hjem, for at blive udnævt som minister. - Det er drømmen at blive minister, når man går ind i politik. Så jeg er utrolig duperet, glad og stolt over at få den udnævnelse, siger Jakob Axel Nielsen til P4 Nordjylland på en telefon fra lufthavnen i Frankfurt, hvor han mellemlandede. - For en stor dreng som mig, som kan lide alle former for fly, færger, tog og biler, så er det lidt en drøm at blive transportminister. Og ikke mindst energien, hvor vi står overfor store forhandlinger nu, siger Jakob Axel Nielsen. Det var angiveligt en taiwanesisk guide, der overbragte Jakob Axel Nielsen beskeden om, at han skulle ringe til De Konservatives partiformand, Bendt Bendtsen. - Bendtsen spurgte, om jeg havde mod på at være transport- og energiminister, og det sagde jeg mange gange ja tak til, siger han.

Opsummering:
Den nye transport minister er glad for posten i Transportministeriet.